FDC દવાઓ એટલે એવી દવાઓ જેને બે કે તેથી વધુ દવાઓ મિક્સ કરીને બનાવવામાં આવે. લાંબા સમયથી આ પ્રકારની દવાઓને લઈને દેશમાં વિવાદ થઈ રહ્યો છે. હેલ્થ વર્કર્સની સાથે જ સંસદની એક સમિતિએ પણ આ દવાઓ સામે સવાલ ઉઠાવ્યા હતા. સમિતિનું કહેવું છે કે, આવી દવાઓ મંજૂરી વિના અને અવૈજ્ઞાનિક રીતે બનાવાઈ છે. તેની બનાવટમાં એન્ટીબાયોટિક દવાઓ પણ સામેલ છે. જે FDC દવાઓ પર વિવાદ થયો છે તે દવાઓને ભારતના ડ્રગ કંટ્રોલના જનરલની મંજૂરી વિના જ દેશમાં બનાવીને વેચવામાં આવી રહી છે. આ FDCને રાજ્યોએ પોતાના સ્તરે મંજૂરી આપી હતી. કેંદ્રના મતે આ ખોટું છે કારણકે કોઈ પણ નવી એલોપેથિક દવાને મંજૂરી આપવાનો હક રાજ્યોને નથી.